Regionsrådet blev tirsdag mødt med en række utilfredse sygeplejersker, da politikerne skulle andenbehandle regionens budget for næste år.

Der skal spares 200 millioner kroner alene på sygehusområdet. Og det er sygeplejerskerne ikke tilfredse med. De vil have, at det er politikerne, der skal afgøre hvilke opgaver, det er, personalet på de nordjyske sygehuse fremover ikke skal varetage. I klippet her kan du høre interview med sygeplejerske Anja Pors, der er sygeplejerske på Aalborg Universitetshospital og blandt de demonstrerende sygeplejersker foran Regionshuset.